**Ministru kabineta noteikumu projekta „Grozījumi Ministru kabineta 2010.gada 13.aprīļa noteikumos Nr.378 „Noteikumi par kapitālsabiedrību sarakstu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Likuma "Par valsts un pašvaldību kapitāla daļām un kapitālsabiedrībām" pārejas noteikumu 45., 46. un 47.punkts nosaka, ka Ministru kabinets nosaka tās kapitālsabiedrības, kuras 2010. un 2011.gadā drīkst izmaksāt prēmijas, naudas balvas, pabalstus un veikt citu materiālo stimulēšanu. |
|  2. |  Pašreizējā situācija un problēmas | Šobrīd Ministru kabineta 2010.gada 13.aprīļa noteikumi Nr.378 „Noteikumi par kapitālsabiedrību sarakstu” (turpmāk – noteikumi) nosaka tās kapitālsabiedrības, kas atbilstoši likuma „Par valsts un pašvaldību kapitāla daļām un kapitālsabiedrībām" pārejas noteikumu 45., 46. un 47.punktu un ievērojot Ministru kabineta 2010.gada 30.marta noteikumu Nr.311 „Noteikumi par valsts vai pašvaldību kapitālsabiedrību valdes locekļu skaitu, padomes un valdes locekļa, pašvaldības kapitāla daļu turētāja pārstāvja un atbildīgā darbinieka atlīdzību” (turpmāk – atlīdzības noteikumi) 17.punktā noteiktos kvalifikācijas kritērijus, drīkst 2011.gadā izmaksāt prēmijas, naudas balvas, pabalstus un veikt citu materiālo stimulēšanu. Noteikumu 2.2. apakšpunkts nosaka, ka kapitālsabiedrību grupa "Latvenergo", kuras sastāvā ietilpst akciju sabiedrība "Latvenergo", akciju sabiedrība "Augstsprieguma tīkls" un akciju sabiedrība "Sadales tīkls" drīkst 2011.gadā izmaksāt prēmijas, naudas balvas, pabalstus un veikt citu materiālo stimulēšanu. Saskaņā ar atlīdzības noteikumu 17.1 punktu, lai izvērtētu kapitālsabiedrības grupas atbilstību atlīdzības noteikumu 17.punktā minētājiem kritērijiem, to vērtē kā vienotu sabiedrību kopumu. Tādejādi gan AS „Latvijas elektriskie tīkli”, gan AS „Augstsprieguma tīkls” atbilst noteikumu 17.punktā minētajiem kritērijiem. Ekonomikas ministrija apliecina, ka kapitālsabiedrību grupa „Latvenergo”, atbilst atlīdzības noteikumu 17.punktā minētājiem kritērijiem, kā arī AS „Augstsprieguma tīkls” pēc atsaistīšanas no kapitālsabiedrību grupas atbildīs šiem kritērijiem.Ministru kabinets ar 2011.gada 12.janvāra rīkojumu Nr.12 „Par Koncepciju par nepieciešamajām darbībām Eiropas Parlamenta un Padomes 2009.gada 13.jūlija Direktīvā 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu noteiktajai elektroenerģijas pārvades sistēmas operatora nodalīšanai” uzdeva AS "Latvenergo" saskaņā ar likumu ”Par valsts un pašvaldību kapitāla daļām un kapitālsabiedrībām" 7.panta otro daļu un 98.panta trešo daļu dibināt meitas sabiedrību, kas veiks pārvades un sadales sistēmas aktīvu pārvaldīšanas funkciju. 2011.gada 10.februārī AS „Latvenergo” komercreģistrā reģistrēja meitas sabiedrību „Latvijas elektriskie tīkli”, kas turpmāk veiks elektroenerģijas pārvades sistēmas aktīvu apsaimniekošanu. Ņemot vērā šīs strukturālās pārmaiņas, vairāk nekā 400 darbiniekiem, kuriem līdz šim bija darba attiecības ar koncernā AS „Latvenergo” ietilpstošajām kapitālsabiedrībām, mainīsies darba devējs. Līdz ar to uz tiem darbiniekiem, kuri noslēgs darba tiesisko attiecību pārjaunojuma līgumus, būs darba tiesiskās attiecības ar jauno meitas sabiedrību AS „Latvijas elektriskie tīkli”, un saskaņā ar noteikumu spēkā esošo redakciju uz tiem neattieksies iespēja 2011.gadā izmaksāt prēmijas, naudas balvas, pabalstus un veikt citu materiālo stimulēšanu, kā tas tiek paredzēts pārējām koncernā ietilpstošajām kapitālsabiedrībām. Tas nozīmē, ka šie darbinieki nesaņemtu līdzvērtīgas sociālās garantijas, kas ir nostiprinātas darba koplīgumā, kā pārējie AS „Latvenergo” un tās meitas sabiedrību darbinieki. Pārņemot nacionālajos tiesību aktos Eiropas Parlamenta un Padomes 2009.gada 13.jūlija Direktīvu 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu, Latvijā jāizveido tāds elektroenerģijas pārvades sistēmas operators, kas neatradīsies vertikāli integrētā energoapgādes komersanta sastāvā. Ministru kabinets 2011.gada 1.marta sēdē atbalstīja likumprojektu „Grozījumi Elektroenerģijas tirgus likumā”, kas nosaka, ka elektroenerģijas pārvades sistēmas operators ir kapitālsabiedrība, kas neietilpst vertikāli integrēta energoapgādes komersanta sastāvā. AS „Augstsprieguma tīkls” no 2011.gada 1.augusta tiks izdalīta ārpus koncerna „Latvenergo”. Līdz atsaistīšanas procedūras uzsākšanai, Ekonomikas ministrija plāno sagatavot informatīvo ziņojumu Ministru kabinetam par AS „Latvenergo" kapitāla daļu turētāja maiņu un paredzamo AS "Augstsprieguma tīkls" kapitāla daļu turētāju.Ņemot vērā augstāk minēto, nepieciešami grozījumi noteikumos, atsevišķi izdalot AS „Augstsprieguma tīkls” kā kapitālsabiedrību, kurai tāpat kā līdz šim pamatojoties uz noteikumiem, 2011.gadā ir tiesības veikt prēmiju izmaksu un veikt citu materiālo stimulēšanu.  |
|  3. |  Saistītie politikas ietekmes novērtējumi un pētījumi |  Nav attiecināms. |
|  4. |  Tiesiskā regulējuma mērķis un būtība | Grozījumu projekta mērķis ir precizēt un papildināt kapitālsabiedrību grupā „Latvenergo” ietilpstošās kapitālsabiedrības, kuras ir tiesīgas 2011.gadā izmaksāt prēmijas, naudas balvas, pabalstus un veikt citu materiālo stimulēšanu. Noteikumu projekta 2.2.apakšpunkts tiek papildināts ar jaunu kapitālsabiedrību AS „Latvijas elektriskie tīkli”, kā arī noteikumi tiek papildināti ar jaunu punktu, kas izdala atsevišķi AS „Augstsprieguma tīkls” un nosaka, ka tā 2011.gadā varēs izmaksāt prēmijas un veikt cita veida materiālo stimulēšanu. |
|  5. |  Projekta izstrādē iesaistītās institūcijas | Projekta sagatavošanā ņemts vērā Latvijas arodbiedrības „Enerģija” un AS „Latvenergo” viedoklis. |
|  6. |  Iemesli, kādēļ netika nodrošināta sabiedrības līdzdalība | Nav attiecināms. |
|  7. |  Cita informācija |   |

|  |
| --- |
|  **II. Tiesību akta projekta ietekme uz sabiedrību** |
|  1. |  Sabiedrības mērķgrupa |   Noteikumu projekts attiecas uz kapitālsabiedrību grupas AS „Latvenergo” sastāvā ietilpstošo sabiedrību AS „Latvijas elektriskie tīkli” un AS „Augstsprieguma tīkls”. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Nav attiecināms. |
|  3. |  Tiesiskā regulējuma finansiālā ietekme | Noteikumu projekts nerada finansiālo ietekmi valsts budžetam, jo kapitālsabiedrības prēmēšanu un cita veida materiālo stimulēšanu, ko atļauj noteikumi, var veikt raugoties, tikai no savas saimnieciskas darbības rezultātiem. |
|  4. |  Tiesiskā regulējuma nefinansiālā ietekme |  Nav attiecināms. |
|  5. |  Administratīvās procedūras raksturojums |  Nav attiecināms. |
|  6. |  Administratīvo izmaksu monetārs novērtējums |  Nav attiecināms. |
|  7. |  Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Noteikumu projekta normas piemēros „Latvenergo” kapitālsabiedrību grupā ietilpstošās kapitālsabiedrības, AS „Augstsprieguma tīkls”.  |
|  2. |  Projekta izpildes ietekme uz pārvaldes funkcijām |  Jaunas valsts institūcijas netiks radītas, kā arī netiks paplašinātas esošo institūciju funkcijas. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Jaunas institūcijas netiks veidotas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Esošās institūcijas netiks likvidētas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Esošās institūcijas netiks reorganizētas. |
|  6. |  Cita informācija |  Nav. |

Anotācijas III, IV, V un VI sadaļa – nav attiecināmas.

Ministru prezidents V. Dombrovskis

Ekonomikas ministrs A.Kampars

Iesniedzējs: Ekonomikas ministrs A. Kampars

Vīza: Valsts sekretārs J.Pūce

14.04.2011. 12:50

917

J.Bunkovskis

67013170, janis.bunkovskis@em.gov.lv